《咏华林书院》
宋代·陈靖

卓尔西山百里强，累年家有桂枝香。
万株松竹封三径，数世儿枝食一堂。
客舍远连虚席密，县衙斜引阙门长。
就中好是华林墅，别种梧桐养凤凰。

作者简介：宋兴化军莆田人，字道卿。好学，颇通古今。宋初授阳翟主簿，改将作监丞。累迁太常博士。建言行井田法。真宗即位，奏请行劝农法。知建、泉二州，拜左谏议大夫。以秘书监致仕。辑有《劝农奏议》。